《寿李雁湖》
宋代·吴泳

身驾青牛老子车，行云来去自纾徐。
精神健好充黄野，骨法清真贯玉庐。
六十二年康节咏，五千余卷玉川书。
石林莫作盘居计，黄纸看看又诏除。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。